Oficiālais Vēstnesis L 137 , 05/06/2003 Lpp. 0032 - 0034



EEZ Apvienotās komitejas Lēmums Nr. 32/2003 (2003. gada 14. marts), ar ko groza EEZ līguma II pielikumu (Tehniskie noteikumi, standarti, testēšana un sertifikācija) EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas pielāgots ar Protokolu, ar ko precizē Eiropas Ekonomikas zonas līgumu, turpmāk tekstā — "līgums", un jo īpaši tā 98. pantu, tā kā: (1) Līguma II pielikums ir grozīts ar EEZ Apvienotās komitejas 2003. gada 31. janvāra Lēmumu Nr. 7/2003 [1]; (2) Līguma 37. protokols ir grozīts ar EEZ Apvienotās komitejas 2002. gada 8. novembra Lēmumu Nr. 140/2000 [2]; (3) Līgumā jāiekļauj Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū [3]kas precizēta ar OV L 150, 8.6.2001., 71. lpp.; (4) Līgumā jāiekļauj Komisijas 2000. gada 7. septembra Regula (EK) Nr. 1896/2000 par Eiropas Parlamenta un Biocīdo produktu [4]padomes Direktīvas 98/8/EK 16. panta 2. punktā minētās programmas pirmo posmu; (5) Līgumā jāiekļauj Komisijas 2002. gada 25. septembra Regula (EK) Nr. 1687/2002, ar ko paredz papildlaiku paziņojumiem par konkrētām aktīvajām vielām, kuras jau laistas tirgū biocīdai izmantošanai, kā noteikts Regulas (EK) Nr. 1896/2000 4. panta 1. punktā [5]; (6) Līgumā jāiekļauj Eiropas Parlamenta un Padomes Direktīva 98/8/EK un Komisijas Regula (EK) Nr. 1896/2000, IR PIEŅĒMUSI ŠĀDU LĒMUMU. 1. pants Līguma II pielikuma XV nodaļas 12.m punktu (Komisijas Regula (EK) Nr. 2592/2001) papildina ar šādiem punktiem: "12n. 398 L 0008: Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.), kas precizēta ar OV L 150, 8.6.2001., 71. lpp. Šā līguma nolūkos direktīvas noteikumus pielāgo šādi: a) Direktīvas 11. panta beigās pievieno šādu punktu: "Aktīvo vielu iekļaušana vai iekļaušanas turpmākas izmaiņas I, IA vai IB pielikumā izskata arī tad, kad pieteikuma iesniedzējs ir pārsūtījis pieprasīto dokumentāciju EBTA valsts kompetentai iestādei, un savukārt šādas valsts saņēmēja kompetentā iestāde ir nosūtījusi pieprasīto novērtējumu Komisijai." b) EBTA valstīm pārejas laiks, kas ir minēts 16. panta 1. punktā, ir laika posms līdz 2010. gada 14. maijam. c) 28. panta 1. punkta beigās pievieno šādu punktu: "EBTA valstis aktīvi piedalās pastāvīgajā komitejā, taču tām nav balsstiesību. Lai pilnībā īstenotu EBTA valstu dalību, groza Komitejas iekšējo reglamentu." 12o. 32000 R 1896: Komisijas 2000. gada 7. septembra Regula (EK) Nr. 1896/2000 par Eiropas Parlamenta un Biocīdo produktu padomes Direktīvas 98/8/EK 16. panta 2. punktā minētās programmas pirmo posmu (OV L 228, 8.9.2000., 6. lpp.). Šā līguma nolūkos regulas noteikumus papildus Direktīvas 98/8/EK pielāgojumiem pielāgo šādi: a) EBTA valstis un to ražotāji piedalās desmit gadu darba programmā, kas minēta Direktīvas 98/8/EK 16. panta 2. punktā. Saskaņā ar 7. panta 5. punktu EBTA valstis var iecelt par atbildīgām par šajā programmā iekļauto aktīvo vielu pārskatīšanu. b) Komisija ņem vērā informāciju par aktīvām vielām, kas ir jau laistas EBTA valstu tirgū 2000. gada 14. maijā un iesniegtas saskaņā ar 3. panta 1. punktu, pirms stājies spēkā EEZ Apvienotās komitejas lēmums, ar ko šo regulu iekļauj līgumā. c) Komisija ņem vērā paziņojumus par aktīvām vielām, kas ir jau laistas EBTA valstu tirgū 2000. gada 14. maijā un iesniegtas saskaņā ar 4. panta 1. punktu, pirms stājies spēkā EEZ Apvienotās komitejas lēmums, ar ko šo regulu iekļauj līgumā. 12p. 32002 R 1687: Komisijas 2002. gada 25. septembra Regula (EK) Nr. 1687/2002, ar ko paredz papildlaiku paziņojumiem par konkrētām aktīvām vielām, kas jau laistas tirgū biocīdai izmantošanai saskaņā ar Regulas (EK) Nr. 1896/2000 4. panta 1. punktā noteikto (OV L 258, 26.9.2002., 15. lpp.)." 2. pants Līguma 37. protokolu papildina ar šādu tekstu: "15. Pastāvīgā biocīdo produktu komiteja (Eiropas Parlamenta un Padomes Direktīva 98/8/EK)." 3. pants Direktīvas 98/8/EK teksts, kas precizēts ar OV L 150, 8.6.2002., 71. lpp., un Regulu (EK) Nr. 1896/2000 un Nr. 1687/2000 teksti islandiešu un norvēģu valodā, ko publicē Eiropas Savienības Oficiālā Vēstneša EEZ pielikumā, ir autentiski. 4. pants Šis lēmums stājas spēkā 2003. gada 15. martā ar noteikumu, ka EEZ Apvienotajai komitejai ir sniegti visi paziņojumi saskaņā ar līguma 103. panta 1. punktu [6]. 5. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, 2003. gada 14. martā EEZ Apvienotās komitejas vārdā — priekšsēdētājs P. Westerlund [1] OV L 94, 10.4.2003., 55. lpp. [2] OV L 19, 23.1.2003., 5. lpp. [3] OV L 123, 24.4.1998., 1. lpp. [4] OV L 228, 8.9.2000., 6. lpp. [5] OV L 258, 26.9.2002., 15. lpp. [6] Konstitucionālas prasības nav norādītas. --------------------------------------------------